Käräjäoikeus oli aiemmin katsonut Paalijärven loukanneenkunnalisvaltuutetunkunniaa saattamalla yleiseen jakoon Rastimosta perätöntä tietoa väittävää linkkiä.Tapaus sai alkunsa, kun Rastimo kirjoitti Espoon vihreiden sähköpostilistalle viestin, jossa hän kertoi joutuneensa loukkaavan internetkirjoittelun kohteeksi. Viestissä oli mukana Rastimon loukkaamaksi kokema URL-osoite, jonka perusteella saattoi saada käsityksen Rastimon osallistumisesta lapsipornon tekoon. Paalijärvi kopioi viestin kokonaisuudessaan ja julkaisi sen uudelleen-sivustolla liittäen mukaan oman huomionsa asiasta. Käräjäoikeuden tuomio langetettiin Rastimon loukkaavaksi kokeman sisällön levittämisen perusteella.Hovioikeus päätyi kuitenkin yksimielisesti vapauttamaan Paalijärven syytteistä sillä perustein, että tarkoituksena ei ollut loukata Rastimon kunniaa, vaan ottaa kantaa yhteiskunnallisesti tärkeään asiaan eli sananvapauteen internetissä. Toisin kuin käräjäoikeus, hovioikeus ei katsonut Paalijärven aiheuttaneen lisähaittaa levittämällä alkuperäistä viestiä edelleen.Hovioikeuden mukaan merkittävää oli se, että Rastimo oli itse lähettänyt alkuperäisen viestin sähköpostilistalle, johon kuka tahansa pystyi osallistumaan. Lisäksi hovioikeus katsoi, että Paalijärven edelleen välittämästä viestistä kävi ilmi, että loukkaava viesti ei ole totuudenmukainen. Paalijärvi myös kopioi koko viestin, eikä jälkikäteen lisätty teksti käsitellyt loukkaavaksi koetun linkin otsikkoa, siinä esiteltyä väitettä tai antanut vaikutelmaa, että väite olisi totuudenmukainen.Paalijärven tapausta hoitaaneen Turre Legal -toimiston mukaan hovioikeuden päätös auttaa vetämään linjaa kunnian suojan ja sananvapauden välille internetissä.